Stampa t-test tal-qari ... 14 ta' Settembru Ezaltazzjoni tas-Salib Imqaddes Qari mill-Ktieb tan-Numri F'dak iż-żmien, x'ħin refgħu il-kamp u telqu minn ħdejn il-muntanja Ħor, l-Iżraelin għaddew mat-triq tal-Baħar tal-Qasab biex jeħduha bid-dawra mal-art ta' Edom, imma l-poplu ddejjaq jimxi, «Għala tellajtuna mill-Eġittu biex immutu fid-deżert? M'hawnx ħobż u lanqas ilma; aħna xbajna b'dan l-ikel ħafif.» U l-Mulej bagħat sriep velenużi f'nofs il-poplu u bdew jigdmuhom; u mietu ħafna mill-poplu ta' Iżrael. U l-poplu mar għand Mosè, u qalulu: «Dnibna għax tkellimna kontra l-Mulej u kontra tiegħek. Itlob lill-Mulej ħa jwarrab is-sriep minn fostna.» U Mosè mar jitlob għall-poplu. «Agħmel serp tal-bronż velenuż, u arbulah bħal stendard; u kull min jingidem u jħares lejh ifiq u jgħix.» U Mosè għamel serp tal-bronż, u arbulah bħal stendard. U ġara li kull min kien jigdmu s-serp kien iħares lejn is-serp tal-bronż, u kien ifiq u jgħix. Il-Kelma tal-Mulej. R/. Irroddu ħajr lil Alla. R/. Tinsewx l-għemejjel kbar ta' Alla. Poplu tiegħi, agħtu widen għal-liġi tiegħi, iftħu widnejkom għal kliem fommi. Niftaħ fommi biex inxandar kliem l-għerf; nitkellem fuq ħwejjeġ moħbija mill-qedem. R/. Kienu jfittxuh meta kien jeqridhom, kienu jindmu u jfittxu lill Alla bil-ħerqa; kienu jiftakru li Alla l-blata tagħhom, Alla l-Għoli l-feddej tagħhom. R/. Imma kienu jqarrqu bih bi kliemhom, kienu jigdbulu bi lsienhom. Għax qalbhom ma kinitx sewwa miegħu, ma kinux fidili mal-patt tiegħu.R/. Iżda hu kien iħenn u jaħfrilhom il-ħtija, ma kienx jasal biex jeqridhom; ħafna drabi kien iżomm il-korla, ma kienx jixgħel qilltu kollha. R/. Qari mit-Tieni Ittra ta' San Pawl Appostlu lil Filippin Ġesù Kristu li kellu n-natura ta' Alla, ma qagħadx ifittex tiegħu li hu daqs Alla, iżda xejjen lilu nnifsu billi ħa n-natura ta' lsir; sar jixbah lill-bnedmin, u deher minn barra bħala bniedem; ċekken lilu nnifsu, billi obda sal-mewt, anzi sal-mewt tas-salib. Għalhekk Alla għollieh sas-smewwiet u żejnu bl-Isem li hu fuq kull isem, biex fl-isem ta' Ġesù – fis-sema, fl-art u f'qiegħ l-art – il-ħlejjaq kollha jinżlu għarrkubbtejhom, u kull ilsien jistqarr: «Ġesù Kristu hu l-Mulej, għall-glorja ta' Alla l-Missier.» Il-Kelma tal-Mulej. R/. Irroddu ħajr lil Alla. AKKLAMAZZJONI GĦALL-EVANĠELJU Nadurawk, Kristu, u nberkuk, għax b'salibek fdejt lid-dinja. EVANĠELJU Ġw 3:14-17 Qari mill-Evanġelju skont San Ġwann F'dak iż-żmien, Ġesù qal lil Nikodemu: «Ħadd ma tela' s-sema ħlief Bin il-bniedem, li niżel mis-sema. U kif Mosè rafa' s-serp fid-deżert, hekk jeħtieġ li jkun merfugħ Bin il-bniedem, biex kull min jemmen fih ikollu l-ħajja ta' dejjem. Għax Alla hekk ħabb lid-dinja li ta lil Ibnu l-waħdieni, biex kull min jemmen fih ma jintilifx, iżda jkollu l-ħajja ta' dejjem.» Għax Alla ma bagħatx lil Ibnu fid-dinja biex jagħmel ħaqq mid-dinja, imma biex id-dinja ssalva permezz tiegħu.» Il-Kelma tal-Mulej R/. Tifħir lilek Kristu.
Qari tal-Quddies tal-Eżaltazzjoni tas-Salib Imqaddes. (F)